Saber (Fate/stay night)

Saber merupakan watak fiksyen daripada sebuah novel visual dan siri anime Jepun Fate/stay night oleh TYPE-MOON.
Saber memainkan peranan utama dalam siri Fate/stay night sebagai Servant Shirō dan antara kelas Servant yang terhandal. Dia bersifat setia, tenang dan berdikari; dia kelihatan kejam, tetapi sebenarnya memendam emosinya untuk memberi perhatian penuh terhadap objektifnya. Kelasnya dianggap yang "Paling Cemerlang", dengan taraf yang hebat dalam setiap aspek dan kategori. Oleh kerana Tuannya tidak mampu membekalnya Mana dengan berkesan, dia merendahkan aktivitinya untuk menyimpan apa yang sedia ada. Saber terpegun di atas sikap "perlindungan" Shirō, dan menganggap tingkah laku Tuannya yang tidak menentu dan melulu itu mengganggu peluangnya memenangi peperangan Holy Grail kelima ini.
Seiyu watak Saber ialah Ayako Kawasumi, dan alihan suara bahasa Inggerisnya dilakukan oleh Kate Higgins.

Identiti Sebenar

Nama penuh Saber ialah Arturia Pendragon, dan ciptaannya sebagai watak dalam siri Fate/stay night adalah melalui inspirasi lagenda King Arthur. Arturia ialah anak perempuan seorang Raja British, iaitu Uther Pendragon dan Igraine, seorang Duchess Cornwall. Sejak kelahirannya, Uther menyedari bahawa orang-orangnya tidak akan sama sekali menerima seorang perempuan sebagai pemerintah yang sah, dan berputus untuk tidak mengumumkan jantina Arturia mahupun kelahirannya. Dia diberikan Merlin kepada soerang perwira setia bernama Sir Ector, yang telah membesarkannya sebagai seorang anak angkat. Apabila Arturia berusia 15 tahun, Raja Uther meninggal dunia, dan tanpa pengganti yang layak mengambil tempatnya, Britain mengharungi sebuah zaman penuh kekacauan mengikuti ancaman serangan mendalam oleh Saxons. Merlin kemudiannya muncul kepadanya, menerangkan kepadanya bahawa rakyat Britain akan mempercayainya sebagai pemerintah yang ditakdirkan jika dia memegang Caliburn, sebilah pedang tertanam dalam sebuah kepingan batu yang besar. Walau bagaimanapun, menarik keluar pedang ini adalah satu tindakan simbolik, di mana dia menerima kepayahan sebagai seorang raja, dan Arturia akan bertanggungjawab mengekalkan kesejahteraan rakyatnya. Tanpa ragu-ragu, dia menarik keluar Caliburn daripada tonggol batu itu dan memikul selubung kepimpinan Britain.
Arturia memerintah Britain menerusi kubunya di Camelot, dan mendapat reputasinya sebagai seorang raja yang adil. Di bawah pimpinan Merlin dan dengan bantuan Knights of the Round Table, dia memandu Britain memasuki sebuah era penuh kemakmuran dan ketenangan. Caliburn dihancurkan, namun Arturia memiliki sebilah pedang suci, Excalibur, dan Avalon, sarung keramatnya, daripada Vivian. Selagi Avalon berada dalam genggamannya, Arturia tidak menua dan bersifat abadi dalam peperangan.
Sepanjang pemerintahannya, Arturia diganggu perasaan serba salah dan kerendahan; justeru dia mengorbankan emosinya untuk kesejahteraan Britain, namun kebanyakan rakyatnya menjadi kritikal terhadap kekurangan sifat kemanusiannya. Sarung pedang Excalibur dicuri apabila dia menangkis suatu serangan di sempadan negara; sewaktu Arturia kembali ke pedalaman, idia mendapati Britain sedang dipisahkan oleh kerusuhan awam. Meskipun usaha beraninya untuk menenangkan percanggahan tersebut, Arturia dicederakan oleh seorang pahlawan derhaka, seorang homunculus yang lahir daripada darah dagingnya bernama Mordred, semasa Perang Camlann. Tubuhnya yang di pinggir maut itu diusung ke sebuah pulau suci oleh Morgan le Fay dan Sir Bedivere. Arturia mengarahkan Bedivire untuk melontar Excalibur kembali ke Vivian; dalam ketiadaannya, dia merenung kembali akan kegagalan-kegagalannya yang peribadi, mengesalinya kehidupannya sebagai seorang raja. Sebelum menghembuskan nafasnya yang terakhir, dia merayu kepada dunia; sebagai penukaran khidmatnya sebagai Semangat Berani, dia meminta diberi peluang untuk menjalani kehidupannya semula, di mana seorang yang lebih sesuai akan mengetuai Britain.

Peranan

Saber menghancurkan Holy Grail dalam peperangannya yang keempat apabila Kiritsugu Emiya menggunakan Mantra Arahannya untuk memaksa Saber bertindak mengikut kehendaknya. Walau bagaimanapun, dia berjaya menghancurkan bentuk fizikal Holy Grail tersebut, dan bukan keseluruhannya. Hajatnya ialah untuk menjalani kehidupannya semula dan tidak menjadi raja Britain. Dalam senario Fate, Shirō meyakinkan Saber bahawa dia akan menerima kehidupannya sebagaimana yang sedia ada dan tidak berhajat untuk mengubahnya. Saber selamat hanya dalam pengakhiran "baik" senario Unlimited Blade Works. Dalam kedua-dua senario Fate dan Unlimited Blade Works, dia menggunakan Excalibur untuk menghancurkan Holy Grail tersebut dan isi kandungannya buat selama-lamanya.
Dalam senario Heaven's Feel, Saber dirasuk kegelapan oleh Angra Mainyu dan berubah menjadi Servant Sakura, Dark Saber. Dark Saber kemudiannya dibunuh oleh Shirō.
Dalam Fate/hollow ataraxia, Saber terus melindungi Shirō, namun Saber seingkali mendapat kawalan ke atas hubungan mereka. Dia membunuh Archer apabila dia menyerang Shirō dalam satu gegelung. Gegelung yang lain pula, Saber dibunuh oleh Fragrach Bazett apabila dia cuba menggunakan Excalibur ke atas Bazett. Dalam gegelung yang terakhir dalam Fate/hollow ataraxia, Saber telah membantu Shirō/Avenger mendekati Holy Grail tersebut dengan menangkis serangan raksasa misteri (yang sebenarnya merupakan serpihan-serpihan keinginan Avenger untuk meneruskan gegelung masa tersebut) bersama-sama Semangat Berani yang lain.